open-index/open-wikipedia-markdown huggingface dataset:
Mèkdi

**Mèkdi** (hurup Arab Gundul: ) atawa **MikDonal** () atawa suka' diringkes **McD** — aselinya, mah, ***McDonald's Corporation***, entu maskepé warung makan ciken nyang dikeja ama Richard èn Maurice McDonald di San Bernardino, Kaliporni, Amrik Serèkat. Sebenernya mah, di beberapa negara Kulon, Mèkdi kaga' jual ayam kaya' di mari, di Indonésia. Cuman, lantaran orang kita' demennya makan nasi ama ayam, jadi nyang dijual kurang lama sama baé kaya' Kaèpci. 

## Ruju'an
Mèrèk dagang

**Mèrèk dagang** (hurup Arab Gundul: مرک داݢڠ) entu cara bakal ngebantu orang ngenalin bikinan itu usaha punya bikin nyang laèn ama usaha laèn punya produk. Mèrèk dagang bisa aja nama, kata, gabungan kata, perlambangan, lambang, rancangan, atawa gambar. Mèrèk juga bisa dipaké di barang-barang tu usaha punya bikin nyang gableg mèrèk dagang sendèwèk.

Tulad, Coca-Cola èn Coke entu mèrèk dagang bakal minuman pikangan Matskepé Coca-Cola. Kaga' bolé laèn usaha maké ni nama atawa nyang mèmper-mèmper. Laèn usaha bolé baé dah tu ngeja minuman nyang mèmper, kaya' minuman èntèng kola, cuman kudu paké nama laèn, kaya' Pèpsi.

## Ruju'an
Médansatria, Bekasi Kota

**Médansatria** (hurup Arab Gundul: ميدانساتريا) entu atu kecamatan di Bekasi Kota, Propinsi Jawa Kulon, Indonésia. Perumahan Summarecon Bekasi ada di enni kecamatan, lebih dantanya ada di bèk Harapan Mulya.

Wates enni kecamatan:

* Belalor: Bekasi Kabupatèn
* Belakidul: Kecamatan Bekasi Kulon dan Bekasi Kidul
* Belètan: Kecamatan Bekasi Lor
* Bekulon: Kecamatan Cakung, Jakarta Wètan
Di sini ada punya perumahan Kota Harapan Indah nyang dikenalin sebagé perumahan nyang bekèn èn èlit. Ada deketan ama Tol Lingker Luar Jakarta (JORR), jalan Tol Japèk, èn Jakarta Kidul. Gardu tol masup-kuar Cakung Kidul entu jalan masup atawa kuar JORR nyang paling deket ama Harapan Indah.

Médansatria diliwatin berapa jalan nyan-g stratèhis ke arah Jakarta. Salah atunya entu Jalan Raya Bekasi nyang ngubungin Médansatria ama Cakung, Pulogadung, Klapa Gading, Cempaka Putih, Kemayoran, èn Tol Insinyur Wiyoto Wiyono nyang bisa tembus Mèstèr, Jakarta Lor, èn Kramat Jati. Ada punya Jalan Raya Pejuang nyang ngubungin Médansatria ke Jalan Ir. H. Djuanda yang ngeja gampang jalan ke Mèstèr, Durèn Sawit, èn Matraman nyang bisa dilempengin ampé Senèn èn Manggarai. 

Ada punya luas 1.188,27 hèktar, kecamatan Médansatria ada punya 4 bèk, ya'entu:

* Bèk Pejuang, kode pos 17131. Luas Wilayah 487,33 hèktar. Jumblah penduduk 2019: 74.422 orang. Jumblah Pala Kuarga 22.350 KK, dengen 33 RW èn 271 RT.
* Bèk Médansatria, kode pos 17132. Luas Wilayah 375,84 hèktar. Jumblah penduduk 2019: 28.568 orang. Jumblah Pala Kuarga 8.987 KK, dengen 11 RW èn 63 RT.
* Bèk Harapan Mulya, kode pos 17143. Luas Wilayah 204,00 hèktar. Jumblah penduduk 2019: 23.656 orang. Jumblah Pala Kuarga 7.309 KK, dengen 16 RW èn 82 RT.
* Bèk Kalibaru, kode pos 17133. Luas Wilayah 121,00 hèktar. Jumlah penduduk 2019: 31.010 orang. Jumblah Pala Kuarga 9.905 KK, dengen 12 RW èn 69 RT.

## Ruju'an
Méi

**Méi** (hurup Arab Gundul: مي) atawa **Gogwé** (hurup Arab Gundul: ݢوݢوى) bulan kelima dalem almenak Masèhi-Julian èn Grégorian. Ni bulan ada punya ari 31. Sepagémana Maret èn April, ni bulan dulunya entu bulan ketiga di dalem almenak Romèn lama. Ni bulan punya nama di basa Latin *Māius* diambil deri nama déwi dalem tahayul Romèn kuna, nama *Maia*.

## Ruju'an
Méja

**Méja** (hurup Arab Gundul: ميج) entu aba-aba nyang gablek natar cèplèk ama kaki-kaki bakal sompoan nyang bentuknya ama kepakéannya macem-macem. Méja dipaké bakal naroh barang atawa makanan. Méja keseringannya, mah, ditimpalin ama korsi, ato ngga' bangku.

## Paranan
Mélila

**Mélila** (hurup Arab Gundul: مليلة; Spanyol: *Melilla* [meˈliʎa]; Bèrbèr Taripit: *Mřič* [mrɪtʃ]) atawa **Méliliah** (hurup Arab Gundul: مليلية; Arab: مليلية *Malīliyah*) entu atu kota di Aprik Lor, nyang kebelèk deri Spanyol ama Laot Tenga. Ni pentilan luar Spanyol punya èn dikulilingin ama Magrib. Sabtah entu atu kota laènnya. Sebelonnya ni jadi kota bestir-sendèwèk tahon 1995, ni tau masuk di Propinsi Malaga.

Jembarnya barang 20 km2 juga' èn orangnya cuman 70.000 orangan doang.

## Ruju'an
NCT

**Neo Culture Technology** (hurup Arab Gundul: نيو کلتور تيکنولوجى) disingkat jadi **NCT** (hurup Arab Gundul: اينسيتى; basa Koréa: 엔시티; bacaannya *ènsiti*) entu paguyuban gending asal Koréa Kidul nyang dikeja ama SM Entertainment. Enni paguyuban gending dibagi jadi beberapa anakbagèan gending, ya'entu: NCT U, NCT 127, NCT Dream, NCT DÓJÈJÒNG, èn WayV. Sederi dilangsir pengumuman tentang pengejaannya, enni paguyuban ada punya anggota 20 orang secara jumblah nyang dibagi jadi 5 anakguyuban nyang béda.

Pertama-tama nyang kekeja entu anakguyuban NCT U. Enni paguyuban mulain langsir tanggal 9 April 2016 dengen album gending dijital *The 7th Sense* èn *Without You*. Terusannya, anakguyuban nyang kedua entu NCT 127. Enni anakguyuban betempat di Soul èn mulain langsir tanggal 7 Juli 2016 dengen album gending namanya *NCT #127*. Ada lagi nyang ketiga, ya'entu NCT Dream nyang mulain langsir tanggal 25 Agustus 2016 dengen album gending namanya *Chewing Gum*. NCT juga ada punya nyang betempat di Tiongkok nyang langsir tanggal 17 Januari 2019 dengen album gending kecil *The Vision*. Èn anakguyuban nyang belakangan langsir entu NCT DÓJÈJÓNG nyang mulain langsirnya tanggal 17 April 2023 dengen langsir album gending kecilnya nyang judulnya *Parfume*.

Selaèn kegiatan nyang kepisah deri masing-masing anakguyubannya, NCT juga ada punya kegiatan nyang ngejadiin NCT jadi atu anakguyuban, ya'entu taon 2018 dengen album gending *NCT 2018 Empathy*. Taon 2020 dengen album gending *NCT Resonance Pt. 1* èn *Pt. 2*. Nyang terahir taon 2021 dengen album gending *NCT 2021 Universe*.

## Ruju'an
Mèksiko

**Mèksiko** (hurup Arab Gundul: مکسيکو; Spanyol: *México*) atawa resminya **Negeri Mèksiko Rempug** (hurup Arab Gundul: نݢرى مکسيکو رمفوݢ; Spanyol: *Estados Unidos Mexicanos*) entu negara nyang letaknya di Amrik Lor, pasnya di kidulnya Amrik Serèkat èn di lor-kulonnya Guatémala ama Bélis. Ni negara punya hopstad Mèksiko Kota. Ni negara jenggarnya 1.972.550 km2 (761.610 mi2). Di sono, ada barang 129.875.529 orang nyang tinggal di mari. Adapun dia punya basa resmi entu basa Spanyol èn juga' ada 68 basa daèrah laènnya.

## Ruju'an
Mèn

**Mèn** (hurup Arab Gundul: مين; Inggris: *Maine* /meɪn/) entu daèrah nyang paling belètan di daèrah nyang namanya Niu-Èngelan di Amrik Serèkat belah lor-wètan. Ni negeri ada inggenan ama Niu-Hamsèr di bekulon, Telok Mèn di belah kidul-wètan, èn propinsi Kanada nama Niu-Brenswèk èn Kébèk di belah lor-wètan ama lor-kulonnya. Mèn entu negeri nyang paling gedé di Niu-Èngelan kalu deri dia punya jenggar. Kalu deri Amrik Serèkat punya kabèhan 50 negeri, ni negeri paling kecil nomer 12 deri jenggarnya, ama paling seemprit penjogrognya nomer 9, paling ombèr nomer 13, èn paling kampungan. Mèn punya ibu negeri namanya Augusta, èn kota paling ngrangsegnya entu Potlan, dengen penjogrog kabèhan 68.408 orang per sènsus tahon 2020.

## Ruju'an
Nagoya

**Nagoya** (basa Jepang: 名古屋市) ya'entu sintrem guwernemen Prefektur Aichi, Jepang. Ni kota letaknya di pesisir Laotan Pasifik di wilayah Chūbu bagian tenga Pulo Honshu.

## Ruju'an
Nalan

**Nalan** (hurup Arab Gundul: ) atawa **pengasak** (hurup Arab Gundul: ) entu kayu atawa besi husus bakal ngisi pèlor deri moncong senjata api kaya' bedil nalan atawa meriem dengen "nyodok", "mukul keras-keras", atawa "nenet" tu pèlor biar "keras atawa luget" ama obat bedil di raras senjata.

Ni batang sering digawa-gawa ama bedil di dalem atu lobang atawa sela di bawah rarasnya.

## Ruju'an
Nama

**Nama** (hurup Arab Gundul: نام) ièlah geroan atawa ènclèkan nyang dikasiin ke orang, tempat, barang bikinan (misalnya mèrèk barang) èn hata ke gagasan atawa engehan, nyang biasanya kanggo ngebèdain atu ama laènnya. Nama kena baé dipaké bakal ngenalin atu rombongan atawa cuman atu benda dalem kontèks nyang laèn sendiri nyang dikasiin.

## Macem-macem nama
Orang punya nama galibnya dibelèk jadi nama pengasi (purnam/nama depan) ama nama kulawarga (sé/nama belakang), tuladnya *Bènyamin Suaèb*, di mana *Bènyamin* entu dia punya purnam, nah kalu *Suaèb* entu nama sénya. Sangkilang gitu, ada juga' budaya nyang kaga' kenal tu macem punya engehan. Ada juga' nama poyokan (nama geroan) nyang jadi nama husus dalem muamalah di masarakat.

## Ruju'an
Nama poyokan

**Nama poyokan** (hurup Arab Gundul: نام فويوقن) atawa **nama geroan** (hurup Arab Gundul: نام ݢروان; Inggris: *nickname*) entu orang punya nama nyang bukan nama aslinya nyang dikasi ama dia punya nya'-baba. Nama poyokan mah kaga' resmi, cuman èmang sokanan dipaké di masarakat atawa atu kelompok.

## Ruju'an
Nama pèdèngan

**Nama pèdèngan** (hurup Arab Gundul: نام فديڠن; Inggris: *pseudonym* atawa *alias*) ya'entu nama bikinan atu orang nyang laèn deri nama aslinya.

## Ruju'an
Namibi

**Namibi** (hurup Arab Gundul: ناميبى; Inggris: *Namibia*; Aprikan: *Namibië*; Dèt: *Namibia*) atawa resminya **Kiblik Namibi** (hurup Arab Gundul: کبليک ناميبى; Inggris: *Republic of Namibia*; Aprikan: *Republiek van Namibië*; Dèt: *Republik Namibia*) entu negara nyang letaknya di bekidulnya Aprika di lingir panté Laotan Atlantik. Ni negara ada watesan ama Anggola èn Sambia di blèlir, Boswana di blètan, èn Aprika Kidul di bekidul. Ni negara punya hopstad Winhuk. Ni negara jenggarnya 825.615 km2 (318.772 mi2). Di sono, ada barang 2.777.232 orang nyang tinggal di mari. Adapun dia punya basa resmi entu basa Inggris srènta ama berapa basa sional laènnya.

## Ruju'an
Nama rungkun

**Nama rungkun** entu aderès jala nyang kena dibaca manusia (tulad "google.com") nyang maran ke aderès IP èn ngebantu pemaké bakal njuju pelampang atawa laèn sumber dengen cara nyang ènak.

## Perpanjangan
Nama rungkun gableg perpanjangan (nama "rungkun trap-atas") di ujungnya URL. Tuladnya ".com", ".net", èn ".org" entu perpanjangan nama rungkun nyang paling lumbrah dipaké. Rungkun punya perpanjangan nyang paling bekèn entu .com dengen cuplek lebi deri 100 juta rungkun kedaptar. Perpanjangan .com entu singketan deri commercial ('komersil'), èn .org bakal paguyuban, srènta .net bakal jaringan.

Ada juga' perpanjangan nama rungkun nyang husus ama negara, misal Britani Gedé ada punya .uk èn Jepang .jp.

## Ruju'an
Nanglung

**Nanglung** (hurup Arab Gundul: نڠلڠ) atawa **ragangan** (hurup Arab Gundul: راݢڠن) atawa **stèger gedong** (hurup Arab Gundul: ستيݢر ݢدوڠ) ièlah bikin-bikinan sementara bakal tangkringan. Aslinya mah nanglung deri kayu atawa bambu nyang ampé wayah gini masing dipaké di banyak bilangan dunia. Di Kulon, orang mah pada maké nanglung nyang logem.

Galibnya, nanglung dipaké bakal nadangin penggawé gedong. Nanglung kayu juga' bisa bakal tangkringan baturan bakal ngukum mati gantung nyang udah jarang dipaké.

## Ruju'an
Napoléon Bonaparte

**Napoléon Bonaparte** (hurup Arab Gundul: نافوليون بونافرته; Prasman: *Napoléon Bonaparte*) entu atu pimpinan soldadu èn pulitik Prasman nyang merèntah di Prasman sedari 1799 ampé 1819 èn sebentaran ("Cepé' Ari") di tahon 1815. Dia jadi Kaèsar Prasman èn Raja Itali sebagé Napoléon I. Dia bekuku di banyak bagèan Èropa di dia punya puncak kuasa, èn dia punya piil ngebentuk pultik Èropa di awal-awal abad ke-19.

## Ruju'an
Naskah pèlem

**Naskah pèlem** (hurup Arab Gundul: نسخة فيلم; Inggris: *screenplay*) atawa **naskah lakon** (hurup Arab Gundul: نسخة لاکون) ièlah ceplok blao nyang ditulis bakal pèlem atawa acara tipi. Naskah pèlem bisa bé dibikin dalem bentuk bikinan asli atawa anu bolé nyatut deri penulisan nyang udah derak kaya' gawéan sastra.

## Ruju'an
Nasi gorèng

**Nasi gorèng** (hurup Arab Gundul: ناسى ݢوريڠ; Indonésia: *nasi goreng*) nya'entu makanan nyang digorèng paké minyak gorèng, atawa margarin, nyang dikasiin kécap manis, bawang mèra, èn laèn-laèn bumbu. Biasanya, ni makanan kaga' cuman dikeja polosan doang, apa dikasiin ikan laènnya, kaya' telor, ayam, daging, èns. Ni makanan udah jadi makanan kedemenannya orang banyak di Indonésia èn juga' orang-orang deri laèn negara.

## Nasi gorèng cara Betawi
Nasi gorèng, atawa kalu di kampung-kampungan Betawi kamprah juga disebut **gorèng nasi**, géh, ada anu has Betawi, nya'entu kaya' gini pada:
* **Nasi gorèng kambing**: nya'entu nasi gorèng nyeng dikasi daging kambing bolé nyacagin.
* **Nasi gorèng daon mengkudu**: nya'entu nasi gorèng nyeng dimasak maké daon mengkudu bolé ngirisin. Ama bumbunya géh bèda ama lumbrahnya nasi gorèng biasa alatan enni nasi gorèng mah maké terasi ngeja'nya.  
Ada juga makanan Betawi nyang ampir mèmper ama ni makanan, nama **nasi sèga**.

## Ruju'an
Nauru

**Nauru** (hurup Arab Gundul: نائورو; Nauru: *Naoero*; Inggris: *Nauru*) atawa resminya **Kiblik Nauru** (hurup Arab Gundul: کبليک نائورو; Nauru: *Repubrikin Naoero*; Inggris: *Republic of Nauru*) entu negara nyang letaknya di di Oséani. Ni negara punya hopstad Yarèn. Ni negara jenggar kabèhannya cuman 21
km2 (8,1 mi2) doang. Di sono, ada barang 10.834 orang doangan nyang tinggal di mari. Adapun dia punya basa resminya entu basa Nauru ama basa Inggris.

## Ruju'an
Negara Rajasima

**Negara Rajasima** (hurup Arap gundul: نݢارا راج سيما) atawa **Nakhon Ratchasima** (basa Siam/Tay: นครราชสีมา; alihtulis: *Nakhon Râtchásǐma*) ya'entu atu deri 76 karésidènan nyang ada di Muang-Tay. Negara Rajasima ada di daèrah Isan (Lor-Wètan). Negara Rajasima punya wilayah entu paling luas kedua èn ada punya penduduk kira-kira 2 juta 7 ratusan. Negara Rajasima watesan ama karésidènan Cahayabumi, Konkén, Puraramaya, Sarakéw, Pracinapura, Negara Nayaka, Sarapura, èn Lawapura. Negara Rajasima punya sintrem ada di Kota Negara Rajasima.

## Ruju'an
Negara kecit

**Negare kecit** nya'entu sebuah negara daulat nyang penduduk ama luasnya cuman seemprit baé. Ni negara kaga' bisa dita'rip ama wèt antérobangsa. 

## Ruju'an
Negara serèkat

**Negara serèkat** (hurup Arab Gundul: نݢارا شريکة; Welanda: *bondsstaat*) atawa **perserèkatan** (hurup Arab Gundul: فرشريکتن) entu rempugan berapa negeri atawa daèrah nyang merèntah sendèwèk, nyang digabreg barengan di bawahnya guwernemèn pusat. Guwernemèn pusat kaga' gableg petakilan kaya' negara-negara nyang dia punya guwernemèn kepusat. Ni dilakonin ama diopèninnya ama negeri (atawa daèrah) di atu negeri keserèkatan.

Amrik Serèkat ada atu negara serèkat. Guwernemèn serèkat (sèntral) gableg rol kuasa penglakon paling tinggi. Pegimana gè', guwernemèn negeri bisa nglakonin apa baé sepanjang itu kuasa kaga' dibenum ke guwernemèn serèkat (kalu di Wèt Dasar Amrik Serèkat) èn kalu tu kuasa kaga' perboden ama itu negeri dèwèk.

## Ruju'an
Negeri di Amrik Serèkat

**Negeri di Amrik Serèkat** nya'entu 50 ujudan penyusun pulitik nyang ngebentuk guwernemèn serèkatan Amrik Serèkat.

## Ruju'an
Ngamprahnya Selam di Indonésia

Sejarah neba'nya agama Selam di Indonésia sebenernya mah kaga' pati danta puguhnya pagémana. Atu téori bilang kalu Selam neba' langsung deri Arab pas abad ke-9, jamannya Kekalipahan Umawiah ama Abasiah. Téori laènnya nisbatin ke tukang ngeladog Supi nyang ngebawa agama Selam abad ke-12 atawa ke-13, apa deri Gujarat, apa deri Parsi, kaga' pugu pasti. Sebelonnya orang-orang Nusantara pada masup Selam, agama nyang paling ngebadeg di Indonésia entu agama Hindu (wabilhusus terdisi Siwaiah) èn agama Buda.
Nasir (lènong)

H. **M. Nasir bin Kénan** (hurup Arab Gundul: حاج محمد ناصر بن قينان) (16 Nopèmber 1928 – 12 April 2006) entu atu tukang lakon ama panjak topèng ama lènong Betawi deri Indonésia. Dia brojol deri laki-bini nama Ma' Kéman ama Kénan, serènta sudaraan ama H. Naimin bin Kénan èn Hj. Nori binti Kénan. H. Nasir udah getol ama topèng Betawi semprakan 14 tahon nyang ngewarisin orang tuanya punya pegawéan.

## Ruju'an
Natal

**Natal** (basa Portugis: *Natal*; artinya "keberojolan"; hurup Arab Gundul: ناتل) entu ari keriyaan Serani nyang diingetin unggal warsih (taon) tanggal 25 Désèmber bakal ngerayain ari berojolnya Isa Al-Masih (Yèsus Kristus). Natal dirayain dalem ibadah peteng tanggal 24 Désèmber èn ibadah paginya tanggal 25 Désèmber. Berapa gerèja Ortodok ngerayain Natal pada tanggal 6 Jenuari (tempo juga' Epipani).

Dalem terdisi peringgi, keriyaan Natal gè' kepasupan ihwal nyang ora nyuntrungan ama ugama. Berapa terdisi Natal orang peringgi entu pu'un Natal, kartu Natal, tukaran hadiah ama babaturan èn anggota keluarga, serènta ceritra soal Sinyo Kolas.

## Ruju'an
Ngètngot

**Ngètngot** (hurup Arab Gundul: ; ) entu atu alat gending nyang ngelah konci nyang mèmper ama piano, cuman rada kecilan dah tuh jadinya kena dibopong. Ngètngot nguarin suaranya paké udara nyang didorong atawa ditarik liwat dia punya penggeter paké ububnya. Ngètngot juga' bisa gableg kenop gantinya konci. Ni alat gending makénya sistim 6-ples-6 paké 3 baris nyang penjariannya sama di semua 12 skalanya.

Ngètngot pertama kali dipatèn tahon 1829 di Ostenrèk ama Cyrill Demain.

## Ruju'an
Nicolas Cage

**Nicolas Kim Coppola** atawa nama bekènnya **Nicolas Cage** (berojol 7 Januari 1964) ya'entu tukang lakon lanang èn dalang pèlem Amrik Serèkat.

## Ruju'an
Nigèr

**Nigèr** (hurup Arab Gundul: نيݢر; Prasman: *Niger*) atawa resminya **Kiblik Nigèr** (hurup Arab Gundul: کبليک نيݢر; Prasman: *République du Niger*) entu negara nyang letaknya di Aprika Kulon. Ni negara dikiterin ama Aljajaèr ama Libi di blèlir, Cad di blètan, Nigéria ama Bénin di bekidul, èn Burkina Paso ama Mali di blètan. Mangkanya, ni negara – negara cempètan daratan, ora gableg laot pisan. Ni negara punya hopstad Niamé. Ni negara jenggarnya 1.267.000 km2 (489.000 mi2). Di sono, ada barang 23.196.002 orang nyang tinggal di mari. Adapun dia punya basa resmi entu basa Prasman, cuman basa sionalnya setumbra dah.

## Ruju'an
Nigéria

**Nigéria** (hurup Arab Gundul: نيݢيرية; Inggris: *Nigeria*; Hausa: *Najeriya*; Igbo: *Naìjíríyà*; Yoruba: *Nàìjíríà*) atawa resminya **Kiblik Pèderal Nigéria** (hurup Arab Gundul: کبليک فيدرال نيݢيرية; Inggris: *Federal Republic of Nigeria*; Hausa: *Jamhuriyar Tarayyar Najeriya*; Igbo: *Ọ̀hàńjíkọ̀ Ọ̀hànézè Naìjíríyà*; Yoruba: *Orílẹ̀-èdè Olómìniira Àpapọ̀ Nàìjíríà*) entu negara nyang letaknya di Aprika Kulon. Ni negara ada watesan ama Bénin, Nigèr, Cad, ama Kamérun. Ni negara punya hopstad Abuja. Ni negara jenggarnya 923.769 km2 (356.669 mi2). Di sono, ada barang 230.842.743 orang nyang tinggal di mari, se-Aprika banyak kendiri. Adapun dia punya basa resmi entu basa Inggris, basa Hausa, basa Igbo, ama basa Yoruba. Walakin, dia punya basa daèrah – ngebadeg banget, 525 juga' lebi.

## Ruju'an
Nikaragua

**Nikaragua** (hurup Arab Gundul: نيکاراݢوة; Spanyol: *Nicaragua*) atawa resminya **Kiblik Nikaragua** (hurup Arab Gundul: کبليک نيکاراݢوة; Spanyol: *República de Nicaragua*) entu negara di Amrik Tenga. Ni negara watesan ama Honduras di blèlir èn Kosta Rika di bekidul. Sebagé lagi, ni negara gableg jalan ke Laotan Teduh di bekulon èn Laot Karaiben di blètan. Ni negara punya hopstad Managua. Ni negara jenggarnya cuman 130.375 
km2 (50.338 mi2). Di sono, ada barang 6.359.689 orang nyang tinggal di mari. Adapun dia punya basa resminya entu basa Spanyol, cuman ada laèn-laèn basa sional nyang diakuinnya juga'.

## Ruju'an
Nis

**Nis** (hurup Arab Gundul: نيس; Prasman: *Nice*; Prowangsal: *Niça* atawa *Nissa*; Itali: *Nizza*) ièlah atu kota di Prasman bekidul nyang letaknya di pesisir Laot Tenga, percisnya antara Marsèl ama Génua, dengen penjogrog 343.477 orang di wilayah kota tahon 2020. Ni kota jadi sintrem pelancongan utama ama pesanggrahan nomer wahid di Panté Lajuardi.

## Ruju'an
Niu-Brenswèk

**Niu-Brenswèk** atawa **Brenswèk Baru** atawa **Brenswèk Anyar** (basa Inggris: *New Brunswick*; basa Prasman: *Nouveau-Brunswick*; hurup Arab Gundul: ) nya'entu propinsi belètan Kanada. Hopstatnya entu Prédèrikton. Kota gedé laènnya entu ada St. John èn Mongton. Lebihan deri 750.000 orang nyang dudukin Niu-Brenswèk.

Niu-Brenswèk watesan ama Kébèk di bekulon, Skotlan Anyar di belètan, èn Amrik Mèn di bekidul. Ada gè watesan ama Pulo Pangèran Èduar.

Basa Inggris ama Prangseman dipaké di Niu-Brenswèk èn dijadiin basa resminya. Ada lantaranan kisaran 33% orang nyang duduk di mari bebasa Prangseman.

Keutanan, tambang, èn langbow entu barang dagang penting deri enni propinsi, wabilkusus gè pemancingan lantaran nyamber ke laotan Atlantik.

## Ruju'an
Niu-Dèlhi

**Niu-Dèlhi** (Hindi: नई दिल्ली; Panjabi: ਨਵੀਂ ਦਿੱਲੀ; arti: "Dèlhi Anyar") nya'entu Hindi punya hopstadnya èn bagèan deri Dèlhi. Ni kota jadi bestir kera'yatan bèbas paling gedé sedunia.

## Ruju'an
Niu-Skotlan

**Niu-Skotlan** atawa **Skotlan Baru** atawa **Skotlan Anyar** (Basa Inggris: *Nova Scotia*; Basa Prangseman: *Nouvelle-Écosse*; Basa Gaèlik Skot: *Alba Nuadh*; hurup Arab Gundul: ) nya'entu atu propinsi kecit punya nyang ada di panté belètan Kanada. Sebutan "*Nova Scotia*" entu dicomot deri basa Latin nyang maksutnya entu "Niu-Skotlan" atawa "Skotlan Anyar". Kota gedé nomor wahidnya sekaligus hopstatnya entu Halipak. Ada 900 rèbuan orang nyang mukim di enni propinsi, nah 400 rèbunya mukin di Halipak.

Niu-Skotlan enni wayah wayah jaman baheula ditempatin ama bangsa Mikmak. Orang Prangseman jogrog di enni daèra sempragan abisan taon 1600an èn nyebutin enni tana Acadia punya serènta ngejadiin Por-Royal jadi Hopstat. Taon 1710, abisan perang acan, Britani Gedé ngerebut Por-Royal èn pinginan ngerebut semua-mua semenanjung. Enni jadi kali awalan Britani Gedé ngerebut Prangseman punya jajahan.

## Ruju'an
Niu-Sélan

**Niu-Sélan** (hurup Arab Gundul: ; ; ) atawa **Sélan Anyar** (hurup Arab Gundul: ) atawa **Sélanda Anyar** (hurup Arab Gundul: ) entu negara nyang letaknya di di Oséani, pasnya di belah kidul-wètannya Ostrali mentil dèwèk. Ni negara punya ibu negeri Wèlingten. Ni negara jenggarnya 268.021
km2 (103.483 mi2). Di sono, ada barang 5.230.840 orang nyang tinggal di mari. Nah, kalu dia punya basa resminya, entu basa Inggris, basa Maori, ama basa Peta Niu-Sélan.

## Ruju'an
Nikosia

**Nikosia** (hurup Arab Gundul: نيقوسيا; Yunani: Λευκωσία *Lefkosía*; Turki: *Lefkoşa*; Lemènder: Նիկոսիա *Nikosia*; Arab Kibris: *Nikusiya*) ièlah ibu negeri ama kota paling gedé di Kibris. Nikosia entu ngejegreg di Kali Pédiéus di tenga-tenganya pulo. Ni kota jadi jegregannya guwernemèn ama jadi sintrem usaha utama bakal Kibris. Nikosia entu ibu negeri kedemangan bestir (Kedemangan Nikosia).

## Ruju'an
Nikosia Lor

**Nikosia Lor** (hurup Arab Gundul: نيقوسيا لور; Turki: *Kuzey Lefkoşa*; Yunani: Βόρεια Λευκωσία *Bória Lefkosía*) entu hopstad ama kota paling gedé di negara nyang ada secara hakèkat (*de facto*), nya'entu Kibris Lor. Ni kota ada di blèlirnya ponggahan Nikosia èn dikuku ama Haminté Nikosia Turki. Tahon 2011, Nikosia Lor gableg penjogrog secuplek 61.378 orang èn gutekan mètropolitannya – 82.539 orang.

## Ruju'an
Niuponlan èn Labrador

**Niuponlan èn Labrador** (basa Inggris: *Newfoundland and Labrador*; basa Prasman: *Terre-Neuve-et-Labrador*; hurup Arab Gundul: ) entu atu propinsi nyang ada di panté wètan Kanada èn propinsi-daèra nyang paling wètan. Hopstatnya entu St. John's. Taon 2016, ada 519.716 nyang huniin enni propinsi. Niuponlan èn Labrador entu sebenernya dua daèra nyang nyatu, Niuponlan entu pulo èn Labrador entu daèra nyang nyatu ama Kanada èn watesan ama Kébèk.

## Ruju'an
Nongtot bo'ol

**Nongtot bo'ol** (hurup Arab Gundul: نوڠتوت بؤول) atawa **wasir** (hurup Arab Gundul: واسير) entu telepekan pembulu darah (mèmper ama pembulu balik) di saruran bo'ol nyang ngebantu orang bèrak. Orang seringnya pada bilang nongtot bo'ol kalu itu nongtot bo'ol ngebengkak atawa ngradang. Cuman mah, sebenernya, nongtot bo'ol entu bagèan petilan awak nyang normal di sapa aja ada. Gunanya tu nongtot bo'ol bakal jadi bantalan nyang kebentuk deri banyak jaringan nyang uplek lagi ribet bakal ngebantu jalannya tu bèrak.

## Ruju'an
Nopèmber

**Nopèmber** (hurup Arab Gundul: نوفمبر) atawa **Capitgwé** (hurup Arab Gundul: چفإيتݢوى) entu bulan kesebelas di almenak Masèhi-Julian èn Grégorian. Ni bulan ada punya 30 ari. Sepagémana bulan-bulan sebelonnya, ni bulan punya nama aslinya mah deri basa Latin *November* 'kesembilan', deri kata *novem* 'sembilan'. Jadinya, béda dua bulan dah tu penamaannya, sebab dulunya Maret entu bulan pertama kalo di almenak Romèn kuna.

## Ruju'an
Norman Èrikson Pasaribu

**Norman Èrikson Pasaribu** (Indonésia: *Norman Erikson Pasaribu*; lair di Jakarta tahon 1990) entu mualip ama tukan sair orang Indonésia.
Norwèhen

**Norwèhen** (hurup Arab Gundul: نورويهن atawa نورويخن; basa Nor Buku: *Norge*; basa Nor Baru: *Noreg*; basa Sami Lor: *Norga*) atawa **Norwègen** (hurup Arab Gundul: نورويݢن) atawa resminya **Kerajaan Norwèhen** (hurup Arab Gundul: كراجأن نورويهن; basa Nor Buku: *Kongeriket Norge*; basa Nor Baru: *Kongeriket Noreg*; basa Sami Lor: *Norgga gonagasriika*; basa Sami Lulé: *Vuona gånågisrijkka*; basa Sami Kidul: *Nöörjen gånkarïjhke*; basa Kwèn: *Norjan kuninkhaanvaltakunta*) entu atu negara di blèlirnya Èropa. Ni negara juga' bagèan kulonnya Semenanjung Skandinawi. Norwèhen punya daratan utama dikulilingin ama Laot Lor èn Laotan Atlantik di bekulonnya, srènta watesan ama Ruslan, Pinlan, èn Swèden di blètannya. Panté kidulnya ngelingkup Oslopior, Skagerak, èn Laot Lor. Adapun ni negara punya hopstad nama Oslo.

Kerajaan Norwèhen udah merdéka dah tu semprakan tahon 1814. Dia punya hop negara entu raja, sekarang Raja Harald V (per tahon 2022). Saben tanggal 17 Méi diperingetin ari nasional, nyang dalem rangka ari wèt dasar Norwèhen tahon 1814. Parlemènnya digero' *Stortinget* èn anggotanya dipili liwat pemilian umum saben 4 tahon sekali.

Ada sekitaran 5 juta orang nyang tinggal di Norwèhen. Adapun orang Norwèhen bisa digero' sebagé **orang Nor** (hurup Arab Gundul: اورڠ نور).

Basa resminya ni negara entu basa Nor. Cuman, ni negara punya basa resmi ada punya dua ragem pakem nyang digero' sebagé **basa Nor Buku** (*Bokmål*) ama **basa Nor Baru** (*Nynorsk*). Selaèn entu, ada juga' basa Sami Lor nyang juga' atu deri 3 ragem basa Sami nyang di Norwèhen nyang paling banyak dipaké. Hata, basa Sami Lor juga' jadi atu basa resmi di beberapa haminté.

## Ruju'an
Nunawut

**Nunawut** (basa Inggris: *Nunavut*; hurup Arab Gundul: ) nya'entu daèra nyang ada di Kanada. Enni entu palingan anyar pisan, paling gedé, èn daèra paling loran pisan nyang ada di Kanada. Enni diwangun taon 1999 wayah orang-orang Inuit nyang tinggal di Daèra Lor-Kulon kepingin gableg propinsi èn guwernemènnya sendèwèk. Hopstatnya Ikaluit. Nunawut ada di Kanada belalor èn ada punya cuaca nyang atis ampir setaonan. Lanjutannya, di Nunawut entu ada banyak orang aslinya (kebanyakan orang Inuit).

## Ruju'an
Niu-Yorek Kota

**Niu-Yorek Kota** (hurup Arab Gundul: نيو يورک کوتا; Inggris: *New York City*) atawa sokanan disingkat **NYC** ya'entu atu kota di Amrik Serèkat nyang pernahnya di ujung kidul Negeri Niu-Yorek di atu pelabuan paling gedé seantéro dunia nama Pelabuan Niu-Yorek.

## Ruju'an
Niu-Yorek (negeri di AS)

**Niu-Yorek** (hurup Arab Gundul: نيو يورک; Inggris: *New York*) ya'entu atu negeri di wilayah lor-wètan Amrik Serèkat nyang watesan ama Inggris Baru èn watesan antérobangsa ama Kanada.

## Ruju'an
Nusa Tenggara Kulon

**Nusa Tenggara Kulon** (hurup Arab Gundul: نوسه تڠݢارا کولون; Indonésia: *Nusa Tenggara Barat*, disingket **NTB**) entu atu propinsi di Indonésia nyang ada tenga-tenganya Kepuloan Nusa Tenggara nyang ngamprah deri bekulonnya di Propinsi Bali ampé belètannya di Nusa Tenggara Wètan. Sintrem guwernemèn ama hopstadnya ni propinsi ada di Mataram Kota. Nusa Tenggara Kulon ngelah 8 kabupatèn ama 2 kota, masup Mataram Kota. Selamanya tahon 2020, Nusa Tenggara Kulon punya penduduk jumblahnya 5.320.092 jiwa, nyang kerangsekannya 264 orang/km2.

## Ruju'an
Nusa Tenggara Wètan

**Nusa Tenggara Wètan** (hurup Arab Gundul: نوسه تڠݢارا ويتن; Indonésia: *Nusa Tenggara Timur*, disingket **NTT**) entu atu propinsi di Indonésia nyang nglingkup Kepuloan Nusa Tenggara punya bagèan wètan. Ni propinsi punya hopstad ada nama Kupang Kota èn ada 22 kabupatèn/kota. Selamanya tahon 2022, ini propinsi punya penduduk jumblahnya 5.446.285 orang dengen kerangsekan 114 orang/km2.

## Ruju'an
Nuuk

**Nuuk** (hurup Arab Gundul: نؤوق; Grunlan: *Nuuk* [nuːk]; Dèn: *Godthåb* [ˈkʌtˌhɔˀp]) ièlah Grunlan punya ibu negeri. Ni adanya di pesisir bekulonnya panté Grunlan, barang 240 km (150 mi) di bekidulnya Kalangan Kutub Kidul. Ni kota penjogrognya ada 19.604 orang.

## Ruju'an
Nyai Dasimah

**Nyai Dasimah** ngejuntrungin nama tokoh roman *Tjerita Njai Dasima* nyang dikeja ama G. Francis di taon 1896. Atu orang nonon Welanda nyang gableg kisah ngeri mashur di Betawi. Dia asalnya deri Bogor, idup di taon 1805-1830. Enni nèng geulis nya'entu nyai (bini piaraan) Tuan Edward, jelma Kerajaan Manunggal nyang nyogrog di Pejambon. Dia pada punya ubungan kandas lantaran kulawarganya nyang nganggep kalo Nyai Dasima murtad lantaran kawin ama Tuan Edward. Dia punya kulawarga èn bangsa nganggepnya ora kepuguhan.

Balikannya, bakal orang Peringgi ora sekabèhan mau nerima èn ngeja bakal celolokan, komo-komo Tuan Edward aslinya cuma merluin dia punya awak doang. Dua enni kewontenan ngeja Nyai Dasimah ilang tuntunan idup, nyang terusannya neba tuh si Sami'un nyang jadi dia punya tukang tulung. Enni orang anom deri Kwitang buntutnya bisa ngegaèt Nyai Dasima. Uman, aslinya Sami'un neba tibang bakalan banda doangan bakal bayarin utang nyang tetumplek di tukang gadé. Nyai Dasimah nyang mérad deri Tuan Edward ke kalungan Sami'un bakal nyari perlindungan èn demenan, ora taunya justru ketipu èn kesawaban masalah. Nyai Dasimah punya buntut idup ngeri pisan lantaran dia paèh di kali Cempaka Puti, dirampok dia punya laki sendèwèk dengen bantuan jawara Tana Tinggi, bang Puasa. Enni cerita ngeri terusannya dibukuin ama Welanda punya seratan, G. Francis.

## Ruju'an
Nèglasari, Tanggerang Kota

**Nèglasari** entu kecamatan nyang ada di Tanggerang Kota. Ni kecamatan ngejenggar ampé 16,08 km².

## Ruju'an
Nèptunus

**Nèptunus** (hurup Arap gundul: نفتونوس) atawa ***Hai'ongcèng*** (hurup Arap gundul: هيئوڠچڠ), simbol , ya'entu planit nyang paling jauh deri Mataari. Enni planit punya nama diambil deri dèwa laotan Romawi punya nama, ya'entu Nèptunus (basa Latin: *Neptūnus*, basa Yunani: Ποσειδῶν *Poseidōn*). Nèptunus ya'entu planit paling goden nomor empat nyang panjang jari-jari deri ujung kulon ampé wètannya entu 49.530 km èn nomor tiga kalo ngikutin beratnya. Nèptunus punya berat entu 17 kalinya Bumi punya berat èn kecilian dikit dari Uranus. Nèptunus ngiderin Mataari jaraknya entu 30,1 SP (Satuan Palak) atau kisaran 4 miliar 450 juta km. Lama Nèptunus punya putaran sumbu entu 16,1 jem, sedeng putaran keliling mataarinya  entu 164,8 taon.

Nèptunus ketemu tanggal 23 September 1846. Planit ini ditemuin lantaran paké ramalan èlmu hitung. Perobahan kaga' kesangka di lintasan Uranus bikin Alexis Bouvard narik kesimpulan kalo ini kejadian gegara tarikan planit kaga' dikenal. Terusannya, Johann Galle nyang ngamatin Nèptunus. Bulan alamiahnya nyang paling goden entu Triton. 

Nèptenus kekeja lantaran atmospèrnya penuh ama hidrojin, hélium, èn kaya'nya ada juga nitrojin. Terusannya, Nèptunus juga ada punya ès nyang gedé kaya' aér, amonia', èn metana'. 

Nèptunus entu planit paling jauh deri Mataari. Enni ngeja Nèptunus punya atmospèr luar jadi tempat paling dingin di Tata Kemataarian. Suhunya ampé 55°K (-218°C). Sama kaya' Johal, Nèptunus juga ada punya cincin, cuman Nèptunus punya rada tipisan.

## Ruju'an
Népal

**Népal** (hurup Arab Gundul: نيفال; basa Népal: नेपाल *Nepāl*) atawa resminya **Kiblik** **Kera'yatan Pèderal Népal** (hurup Arab Gundul: کبليک کرعيتن فيدرال نيفال; basa Népal: सङ्घीय लोकतान्त्रिक गणतन्त्र नेपाल *Saṅghīya Loktāntrik Gaṇatantra Nepāl*) entu atu negara nyang letaknya di Asia Kidul, di antaranya Hindi ama Tiongkok. Gunung Èwerès, gunung paling alaihim di dunia, èn Pegunungan Himalaya ada di Népal. Dua belas deri dunia puncak gunung nyang paling alaihim ada di Népal. Ni negara juga tempat lahirnya Buda. Cuman baru-baru ni, ni negara jadi negara sékulèr, mar sebelonnya entu atu-atunya kerajaan Hindu nyang tinggal di dunia. Népal entu atu tempat penting bakal hajinya orang Hindu ama Buda. Népal punya penduduk dalem tahon 2007 entu ampir 29 juta orang. Basa Népal entu ni negara punya basa resmi, mar ada juga' laèn-laèn basa daèrah di Népal. Orang di Népal pating ngarti basa Inggris ama Hindi juga'. Dia punya hopstad nama Katmandu, nyang dia punya penduduk ada lebi deri 1,4 juta orang.

## Ruju'an
Nètplik

**Nètplik** (hurup Arab Gundul: نتفلي) atawa dalem éjaan aslinya **Netflix, Inc.** (bacanya /nɛtflɪks/) ièlah pengongsog ladènan rojogan (*streaming*) média digital. Nètplik punya hopkantor ada di Los Gatos, Kaliporni. Ni matskepé dikeja tahon 1997 ama Reed Hasting èn Marc Randolph di Scotts Valley, Kaliporni. Ni matskepé punya usaha utama ièlah ladènan pengrojogan (*streaming*) abudemèn nyang nanjain pèlem ama acara tipi, masup juga' acara Nètplik punya bikin kendiri.

Sanonya, Nètplik ngeharkat dia punya usaha jadi perkoper ama penyèwa DVD liwat pos nyang entakannya pindah pancer ke usaha penyèwaan DVD. Semprakan tahon 2007, Nètplik nglèbarin dia punya usaha dengen média rojogan (*streaming*).

## Ruju'an
Néslé

**Néslé** (hurup Arab Gundul: نستلى) atawa éjaan resminya **Nestlé** entu pabrik makanan paling gedé, deri pemasupannya, di dunia. Ni matskepé dikeja tahon 1950-an, pas ada dua matskepé digabregin. Awal-awal tahon 1860-an, itu matskepé ngebikin susu sedu nyang bisa dikasi ke bocah atawa bayi. Semprakan tahon 1930-an, Néslé juga' bikin kopi sedu. Tahon 2010, Néslé punya pemasupan ada barang 109 miliar prang Swit, ama untung bersinya barang 32 miliar prang Swit.

## Ruju'an
Obat bedil

**Obat bedil** (hurup Arab Gundul: اوبة بديل) ièlah bahan pengledug nyang dikeja deri campuran belèrang, areng, ama kalium nitrat, nyang lekas murub èn jadi bahan penggalak di senjata api èn kembang api.

## Ruju'an
Obat kètèk

**Obat kètèk** (hurup Arab Gundul: ) entu jat nyang diborèhin ke kètèk bakal ngalangin atawa nutupin awak ngambreng nyang kuman ama keringet punya lantaran. Ada juga obat kètèk kalu dipaké tetep bakalan gegobios keringetan, cumannya, mah, tu kuman kaga' nyamplok ama keringet bahnanya tu keringet mentak-mentak jadi ngambreng kalo kepapagan ama kuman. 

## Ruju'an
Oktober

**Oktober** (hurup Arab Gundul: اکتوبر) atawa **Capgwé** (hurup Arab Gundul: چفݢوى) entu bulan kesepulu di almenak Masèhi-Julian èn Grégorian. Ni bulan ada punya 31 ari. Sepagémana bulan Sèptèmber, ni bulan aslinya deri basa Latèn *Octōber* 'kelapan', deri kata *octō* 'lapan', sebab dirèkennya pas jaman Romèn jebot entu deri bulan Maret.

## Ruju'an
Olan

**Olan** (hurup Arab Gundul: اولند; basa Swèd: *Åland*; basa Pin: *Ahvenanmaa*) entu atu kepuloan di Laot Baltik. Ni pulo ada di kaca-kacanya Telok Botni èn jadi Pinlan punya wilayah bestir otonomi sondermilitèr nyang basanya Swèd. Ni – Pinlan punya propinsi paling kecit, dengen 0,5% deri Pinlan punya penduduk èn 0,49% deri wilayah daratan.

## Ruju'an
Olderni

**Olderni** (hurup Arab Gundul: الدرنى; basa Inggris: *Alderney*; basa Prasman: *Aurigny*; basa Olderni: *Aoeur'gny*) entu atu bagèan deri Kepuloan Kanal di Selat Inggris, di antara Inggris ama Prasman. Ni juga' bagèan deri Kebéliuan Gèrensi, cuman dia ada punya parlemènnya sendèwèk, Negeri-Negeri Olderni (hurup Arab Gundul: نݢرى٢ الدرنى; basa Inggris: *States of Alderney*; basa Prasman: *États d'Aurigny*), nyang bisa' nguarin wèt bakal ni negara. Adapun hopstadnya entu Sint-Ane.

Basa terdisionilnya mah sebenernya basa Olderni, cuman udah paèh dah, mangkanya ora ada nyang bisa lagi.

Pas jaman Perang Dunia II, Olderni dipaké bakal kam konsèntrasi ama orang-orang Dèt, nyang itu waktu udah nguasain masing-masing pulo di Kepuloan Kanal.

## Ruju'an
Oman

**Oman** atawa **Uman** (hurup Arab Gundul: عمان; basa Arab: عمان *ʿUmān*) atawa resminya **Kesultanan Oman** (hurup Arab Gundul: كسلطانن عمان; basa Arab: سلطنة عمان *Salṭanat ʿUmān*) entu atu negara di Asia Kidul-kulon, di belah kidul-wètannya Semenanjung Arab. Ni negara watesan ama Imarat Rempug di belah lor-wètannya, Arab Saudi di bekulonnya, èn Yaman di belah kidul-kulonnya. Ni negara juga' watesan laotnya ama Laot Arab di beludiknya ama blètannya, èn Telok Oman di belah lor-wètannya. Dia punya ibu negeri nama Muskat.

## Ruju'an
Ombolan (èlmu tabèat)

**Ombolan** (hurup Arab Gundul: اومبولن; Indonésia: *massa*, deri basa Yunani μᾶζα) ièlah atu sipat tabèat deri atu benda nyang dipaké bakal ngejelasin macem-macem abet barang nyang ketempo'.

Di basa saban sarian mah, ombolan (*massa*) biasanya disamain baé ama berat (tuladnya bakal berat awak, bukannya ombolan awak). Cuman mah, kalu turut ama ilmiah wayah gini punya pengartian, beratnya atu barang dilantaranin ama sililakon antara ombolan ama médan gaya sènggèt.

## Ruju'an
Omong cenéh

**Omong cenéh** (hurup Arab Gundul: اوموڠ چنيه; Inggris: *hate speech*) ièlah piil ubung-ubungan nyang dilakonin ama atu perorangan atawa rombongan nyang bentukannya ngompor-ngomporin, manas-manasin, atawa kléwéan ke atu orang atawa rombongan nyang laèn dalem beragem hal kaya' bangsa, kelir kulit, kaum, jenis, cacat, dèngklokan kelamin, warga negara, agama, èn laèn sebagénya.

## Ruju'an
Didikan di Indonésia

**Didikan di Indonésia** ditanganin ama Kementrian Didikan, Kebudayaan, Pemerdataan, èn Tèhnolohi (*Kementerian Pendidikan, Kebudayaan, Riset, dan Teknologi* atawa disingket *Kemdikbudristek*) èn Kementrian Igama (*Kementerian Agama* atawa *Kemenag*). Di Indonésia, saban sorang misti dapet 12 tahon didikan pardu ain nyang kesusun deri 6 tahon sekolah dasar, 3 tahon sekolah menenga pertama, èn 3 tahon lagi sekolah menega atas. Adapun sekola-sekolaan Selam, Serani Protèstan, Serani Katolik, èn Buda dibawa Kementrian Agama punya tanggungan.

didikan dita'rip sebagé usaha nyang dirancang rapi bakal ngeja atu kalangan pembelajaran èn prosès pengajaran biar itu murid pada bisa sregep ngembangin dia punya kebisaan dalem hal trap agama èn kerohanian, kesadaran, kepribadian, kepinteran, abet, èn kréatipitèt bakal dia sendèwèk, laèn orang sewarga negara, èn orang laèn bangsa. Wèt Dasar juga' ngasi catetan pasal dua macem didikan di Indonésia, nama: pormil ama nonpormil. didikan pormil juga' kebelèk lagi jadi tiga trap, ya'entu: dasar, menenga, ama lanjutan.

Sekolahan di Indonésia bisa dibestir ama guwernemèn (sekolahan negeri) atawa partikelir (swasta). Sebagèan sekolahan swasta bilangnya dia entu sekolahan *national plus school*, artinya dia punya kurikulum ngelebihin deri pesaratan Kementrian didikan punya minta', wabilkusus dalem hal pemakéan basa Inggris jadi basa penganter atawa gableg kurikulum berales-antérobangsa gantinya kurikulum sional. Di Indonésia, ada sekitaran 170.000 sekolah dasar, 40.000 sekolah menenga pertama, èn 26.000 sekolah menenga atas. 84% deri ni sekolah pada di bawah Kementrian didikan èn Kebudayaan punya pengawasan èn 16%-nya di bawah Kementrian Igama.
Ongji

**Ongji** (hurup Arab Gundul: اوڠجى; basa Indonésia: *lisensi*; basa Inggris: *license*) umumnya kena dita'rip sebagé pengangsrongan ijin, dalem ini hal masup juga' dalem atu perjanjian. Adapun ta'rip laènnya bisa dita'rip sebagé pengangsrongan ijin deri èhenar barang atawa jasa ke pihak nyang nerima itu ongji bakal maké barang atawa jasa nyang diongjiin.

## Ruju'an
Ongsongan (mantèk)

**Ongsongan** (hurup Arab Gundul: اوڠسوڠن; Indonésia: *proposisi*) ièlah istilah nyang dipaké bakal kalimat pernyataan nyang ngelah arti pol ama utuh. Ni hal artinya atu kalimat kudu kena dipercaya, disangsiin, ditampik, atawa dibuktiin bener apa kaga'nya. Motong lèter, ongsongan ièlah pernyataan pasal apa-apa nyang kena dirèken bener apa salah.

## Ruju'an
Onslah

**Onslah** (hurup Arab Gundul: اونسله; Indonésia: *pemutusan hubungan kerja* atawa *pemecatan*) entu pengudahan ubungan gawé nyang dilantaranin ama atu hal nyang ngeja hak ama kewajiban antara pegawé ama basnya udahan.

## Ruju'an
Ontario

**Ontario** (hurup Arab Gundul: ) nya'entu atu propinsi di Kanada. Ontario rada ngètan dikitannya Kanada, di tenga-tenga Manitoba ama Kébèk. Ontario ada punya orang nyang paling setumbrah deri laèn propinsi lantaran orang nyang mukim di mari entu 13.150.000 di taon 2009 èn jadi tempat kota paling gedé se-Kanada, Toronto, nyang dia gè jadi hopstatnya. Enni propinsi punya belètan entu watesan ama Kébèk, nya'entu Otawa, nyang dia gè jadi Kanada punya hopstat nyang perna di Kali Otawa. 

## Ruju'an
Opelèt

**Opelèt** (hurup Arab Gundul: اوفلت) atawa' sering juga' ditulis **oplèt** atawa **ostin** (hurup Arab Gundul: اوستين) nya'entu semacem gandaran tambangan nyang dulu pating seliweran di jalanan Jakarta. Orang kata, nama "opelèt" asalnya dari mèrek mubil Opel (*Opelette* 'opel kecil'), sala atu mèrek nyang dikeja bakal opelèt. Tapi, ada juga nyang bilang katanya deri perkataan *auto-let* 'mubil kecil'. Adapun nama "ostin" asalnya deri mèrek mubil Austin; èmang tipe mubil Austin Morris nyang banyak dipaké bakal jadi opelèt, tuladnya kaya' nyang dipaké ama Mandra di pèlem ''Si Doel Anak Sekolahan''.

Jaman dulu, opelèt pating dipaké bakal ngladènin rit tambangan penting di hopstad.  Nyang bekèn, misalnya, rit Kota–Tenabang, Kota–Senèn, Senèn–Mèstèr, ampé juga' rit Kampung Melayu–Pasar Rebo. Walakin mah, sekarang opelèt udah apkir lagi ohir. Paling-paling nyang ada tinggal buat pèjèngan, simpenan kolèktor, atawa perlengkepan bakal ngeja pèlem atawa potrèt.  Kalo bakal tambangan mah, opelèt udah lama digantiin ama mikrolèt, bajé, èn sebangsanya.

## Ruju'an
Operwèrek

**Operwèrek** (hurup Arab Gundul: اوفرويرق) atawa **perwèrek** (hurup Arab Gundul: فرويرق) ièlah waktu gawé nyang ngelantasin wates guwernemèn punya aturan resmi waktu gawé. Guwernemèn Indonésia udah nyabitin wates waktu operwèrek ièlah nyang ngelantasin 7 jem seari èn 40 jem seminggu bakal 6 ari gawé 1 minggu atawa 8 jem seari èn 40 jem 1 minggu bakal 5 ari gawé 1 minggu atawa waktu gawé di ari towong mingguan atawa ari peré resmi guwernemèn punya sabitin. Paguyuban Buruh Antérobangsa (ILO) juga' ngatur pasal waktu ama bayaran operwèrek bakal pegawé di mana-mana di dunia. Cuman, ILO tetep nyerahin belèd lemburnya ke masing-masing negara.

## Ruju'an
Orang Abhasi

**Orang Abhasi** (Abhasi: *Аҧсуа, Apswa*) ièlah atu kaum deri bangsa Kaukasi Lor-kulon nyang asalnya deri Abhasi. Ni kaum jumblahnya ada berapa rèbuan orang, cuman kaga' puguh jumblahnya. Adapun ni kaum punya basa aslinya entu basa Abhasi.

## Ruju'an
Orang Abun

**Orang Abun** atawa **orang Karon Panté** ièlah atu kaum deri bangsa Ostronési nyang asalnya deri Indonésia. Dia pada ngejedog di Pegunungan Tamro, Papua Kidul-kulon. Orang pada percayanya ni kaum gableg dia punya basa jadi basa suci.

## Ruju'an
Orang Acéh

**Orang Acéh** ièlah atu kaum deri bangsa Ostronési nyang asalnya deri Indonésia. Dia pada ngejedog di Acéh, wabilkusus di pesisir. Ni kaum jumblahnya secuplek 3.404.109 orang di Indonésia (2010). Adapun ni kaum punya basa aslinya entu basa Acéh.

## Ruju'an
Orang Arpak

**Orang Arpak** ièlah atu kaum deri bangsa Mèlanési nyang asalnya deri Indonésia. Dia pada ngejedog di Papua Kulon, di kiteran Pegunungan Arpak di Semenanjung Pala Burung. Ni kaum jumblahnya secuplek 100.000 orang. Adapun ni kaum punya basa aslinya entu basa Arpak.

## Ruju'an
Orang Asmat

**Orang Asmat** ièlah atu kaum deri bangsa Mèlanésia nyang asalnya deri Indonésia. Dia pada ngejedog di Papua Gunung atawa Papua Kidul. Ni kaum jumblahnya secuplek 110.000 orang per taun 2020. Adapun ni kaum punya basa aslinya entu basa Asmat.

## Ruju'an
Orang Atoni

**Orang Atoni**, **Orang Dawan**, atawa **Orang Méto** (*Atoin Meto*) nya'entu atu kaum deri bangsa Ostronési nyang asalnya deri Indonésia. Dia pada ngejogrog di Nusa Tenggara Wètan, wabilkusus Pulo Timor. Ni kaum jumblahnya secuplek 933.093 orang di Indonésia (2010). Adapun ni kaum punya basa aslinya entu basa Méto.

## Ruju'an
Orang Baduy

**Orang Baduy** (Baduy: *Urang Kanékés*, *Urang Cibéo*) atawa kot-kotan cuman dibilang **Baduy** nya'entu  sekelompok kaum adat Sunda di wilayah peloksok Kabupatèn Lebak, Propinsi Banten. Penduduknya ada barang 26.000 orang. Dia pada entu satu kelompok masarakat nyang ngrangkèng dèwèk deri dunia luar. Selaèn entu, dia pada juga' gableg keyakinan saru atawa pemali bakal dipotrat-potrèt atawa dijeprat-jeprèt, wabilhusus penduduk wilayah Baduy Dalem.

Orang Baduy keitung anakkaum dari kaum Sunda. Dia pada dianggep sebagé masarakat Sunda nyang belon kesawaban ama pembaruan atawa kelompok nyang ampir bener-bener kepeloksok acan.

Masarakat Baduy nampik istilah "wisata" atawa "pariwisata" bakal dia punya kampung. Semprakan taon 2007, bakal ngejaga' kekudusan dia punya wilayah, masarakat Baduy ngenalin istilah "''Saba Budaya Baduy''", nyang artinya 'silaturahmi kebudayaan Baduy'.

## Ruju'an
Orang Bali

**Orang Bali** (hurup Arab Gundul: اورڠ بالى; Bali: *arak Bali, wong Bali,* atawa *krama Bali*) ièlah atu kaum deri bangsa Ostronési nyang asalnya deri Indonésia. Dia pada ngejedog di Pulo Bali. Ni suku jumblahnya secuplek 4.290.000 orang. Adapun ni kaum punya basa aslinya entu basa Bali. 

## Ruju'an
https://www.detik.com/jabar/budaya/d-6515043/mengenal-21-suku-di-indonesia-dan-asal-daerahnnya

https://databoks.katadata.co.id/datapublish/2022/11/16/bukan-denpasar-ini-wilayah-dengan-penduduk-terbanyak-di-bali#:~:text=Bukan%20Denpasar%2C%20Ini%20Wilayah%20dengan%20Penduduk%20Terbanyak%20di%20Bali,-Demografi&text=Silakan%20login%20untuk%20mengakses%20informasi%20ini.&text=Menurut%20data%20Direktorat%20Jenderal%20Kependudukan,juta%20jiwa%20pada%20Juni%202022.
Orang Belitung

**Orang Belitung** ièlah atu kaum deri bangsa Ostronési ama nyang asalnya deri Indonésia. Dia pada ngejedog di Pulo Bangka ama Pulo Belitung. Ni kaum jumblahnya secuplek 201.068 orang. Adapun ni kaum punya basa aslinya entu basa Melayu Belitung ama basa Sekak.

## Ruju'an
Orang Beluci

**Orang Beluci** (Beluci: بلوچ *Balòc*) ièlah atu kaum deri bani Iran Kulon nyang asalnya deri Belucistan. Dia pada ngejedog di Apganistan, Pakistan, dan Iran. Ni kaum jumblahnya secuplek 10.000.000 orang. Adapun ni kaum punya basa entu basa Beluci.

## Ruju'an
Orang Betawi

**Orang Betawi** (hurup Arab Gundul: ) atawa **kaum Betawi** (hurup Arab Gundul: )  ya'entu orang nyang tinggal di daèrah nyang dulunya disebut sebagé Betawi (*Batavia*). Sanonya, kaum Betawi entu asalnya deri campuran macem-macem kaum nyang ditinggal di Betawi (enni daèrah entu luasnya kira-kira se-Jadètabèk sekarang ditambah ama daèrah kabupatèn Bogor belèlir (Bojong Gedé). Orang nyang ngaku orang Betawi, kalo ngejuntrung ke arah biolohisnya entu keturunan orang asli Betawi ditambain ama orang nyang dibawa ama Kumpeni Walanda ke Betawi pas jaman kolot. Mangkanya, kaum Betawi nyang udah lama ngendon di daèrah Betawi nyang kaga' laèn entu orang Sunda, Jawa, Bali, Melayu, Tionghoa, Arab, èn Ambon. Ada juga turunan orang peranji, kaya' Walanda èn Portugis, serenta dia punya jongos.

## Tokoh
Para tokoh Betawi wayah gini juga banyak nyang udah jadi orang, tuladnya entu orang guwernemèn, kaya' Dr. Ali Alatas, Dr. Fauzi Bowo (Foke), Dr. Siti Nurbaya, Dr. Firdaus Djaèlani, èsb. Tokoh-tokoh abri, kaya' Lètjèn H.M. Sanif, Mayjèn Eddy Nalapraya, Mayjèn H. Nachrowi Ramli, Brigjèn H. dr. Abdul Syukur, èsb. Tokoh-tokoh politik, kaya' H. Effendy Yusuf, H. Suryadharma Ali, H. Zarkasyi Noor, H. Achmad Syuaedy, Dedi Mizwar, H. Achmad Syaikhu, H. Rahmat Effendi, èsb. Tokoh-tokoh budayawan, kaya' H. Ridwan Saidi, S.M. Ardan, H. Ali Shahab, èsb. Tokoh-tokoh intelèk, kaya' Prof. Dr. M.K. Tadjuddin, Prof. Dr. Yazmin Z. Shahab, Prof. Dr. Habullah Thabrany, Dr. dr. H. Abdul Radjak, Sp.OG., èsb. Tokoh-tokoh wadon, kaya' Dr. Hj. Tutty Alawiyah, Dr. Hj. Suryani Thaher, Hj. Nuri Sarinuri, Hj. Omaswati, èsb.

## Ruju'an
Orang Biak

**Orang Biak** ièlah atu kaum deri bangsa Mèlanési nyang asalnya deri Indonésia. Ni kaum punya anakkaum nya'ntu Aymando, Bétéw, Kapdaron, Karon, Usba, èn Wardo. Dia pada ngejedog di Papua, Papua Kidul-kulon, ama Papua Kulon. Ni kaum jumblahnya secuplek 204.415 orang. Adapun ni kaum punya basa aslinya entu basa Biak.

## Ruju'an
Orang Biak Aymando

**Orang Biak Aymando** ièlah atu kaum nyang asalnya deri Indonésia. Dia pada ngejedog di Sorong Raya (Sorong Kabupatèn ama Sorong Kota) di Papua Kidul-kulon. Dia pada lumbrahnya maké basa Biak logat Aymando Padaido (anaklogat Padaido Ulu ama Padaido Ilir).

## Ruju'an
Orang Batak

**Orang Batak** ièlah atu kaum deri bangsa Ostronési nyang asalnya deri Indonésia. Dia pada ngejedog di Sumatra Lor, dengen komunitèt perantoan nyang gedé. Ni kaum jumblahnya secuplek 8.466.969 orang di Indonésia (2010). Adapun ni kaum punya basa aslinya entu basa-basa Batak.

## Ruju'an